
Na temelju odredbi članaka 28. Statuta Veleučilišta Aspira (dalje: Statut), Vijeće veleučilišta Aspira na svojoj sjednici dana 14.07.2023. donijelo je izmijenjeni i dopunjeni



PRAVILNIK O NAGRAĐIVANJU NASTAVNIKA

Članak 1.

(1) Ovim Pravilnikom propisuju se kategorije, kriteriji, nagrade i postupci nagrađivanja i pohvaljivanja nastavnog osoblja Veleučilišta Aspira (dalje: Aspira).
(2)Svi izrazi koji su korišteni u Pravilniku o nagrađivanju izvrsnosti nastavnika u znanstveno-istraživačkom radu (dalje u tekstu: Pravilnik), a imaju rodno značenje, koriste se ravnopravno za muški i ženski rod.
(3) Odredbe Pravilnika koje se primjenjuju i odnose na nastavnike se jednako primjenjuju i odnose na vanjske suradnike koji sudjeluju u nastavnom, znanstveno-istraživačkom, stručnom i projektnom radu na Aspiri.


Članak 2.

Svrha odredbi ovog Pravilnika je poticanje i nagrađivanje izvrsnosti nastavnika s ciljem sustavnog razvijanja i unaprjeđivanja djelatnosti svih ustrojbenih jedinica Aspire u nastavnom procesu i radu sa studentima Aspire u znanstveno-istraživačkom, stručnom i projektnom radu, prijavama i realizacijama projekata i sudjelovanjima na znanstvenim i stručnim konferencijama.


Članak 3.

1. Nastavnicima se nagrade i pohvale za izvrsnost dodjeljuju u pet kategorija: 


a. Nagrada za najbolji ostvareni rezultat prema rezultatima istorazinske procjene nastavnika (peer review) i studentske ankete o zadovoljstvu (Dekanova nagrada):

- nagrada se dodjeljuje nastavniku koji je ostvario sveukupnu najveću (najbolju) ocjenu prema istorazinskoj procjeni nastavnika (peer review) i studentske ankete o zadovoljstvu. Nagrada se dodjeljuje na svečanosti početka akademske godine, a na temelju prethodno objavljenog Natječaja kojeg raspisuje Dekan prije kraja jesenskog ispitnog roka tekuće akademske godine.







b. Nagrada za izvrsnost u znanstveno-istraživačkom i stručnom radu:

 - nagrada nastavniku koji je ostvario najviše bodova prema sljedećim kriterijima:
- objavljeni znanstveni rad: a1 u Q1 ili Q2= 0,75 bod, a1 u Q3 ili Q4= 0,50 bod, a2= 0,25 bodova, a3= 0,15 bodova,
- objavljeni stručni rad: 0,10
- za objavljeni rad sa studentom: dodaje se + 0,10 bodova na gore navedene bodove za stručni ili znanstveni rad,
- sudjelovanje na stručno-znanstvenom skupu uz objavljeni rad u zborniku radova se na gore navedene bodove dodaje + 0,50 bodova ukoliko se radi o međunarodnom skupu te + 0,25 ukoliko se radi o domaćem skupu,
- sudjelovanje na stručno-znanstvenom skupu bez objavljenog rada u   zborniku radova: 0,10 bodova
- članstvo u organizacijskom/znanstvenom odboru domaćeg/međunarodnog znanstvenog skupa: 0,10 bodova
- urednik, recezent: 0,75 bod
- mentorstvo obranjenog završnog rada na preddiplomskom stručnom studiju:  0,15 bodova
- mentorstvo obranjenog diplomskog rada na specijalističkom diplomskom stručnom studiju: 0,25 boda
- objavljena knjiga ili udžbenik (samostalno): 2 boda
- objavljena knjiga ili udžbenik (koautorstvo): 1,50 boda
- skripta ili priručnik (samostalno): 0,50 bodova
- skripta ili priručnik (koautorstvo): 0,30 bodova
- obranjena doktorska disertacija: 2 boda
- sudjelovanje u programima mobilnosti: 0,50 bodova


c. Nagrada za izvrsnost u prijavi i realizaciji nacionalnih, međunarodnih i EU projekata:

- Nagrada za izvrsnost u prijavi i realizaciji međunarodnih i EU projekata će se dodijeliti nastavniku koji je bio voditelj ili glavni istraživač ili sudionik na nacionalnom, međunarodnom ili EU projektu koji je uspješno okončan.


d. Pohvale nastavniku za angažman u izvannastavnim aktivnostima s studentima:

- Pohvala nastavniku za sveukupni angažman u radu sa studentima, organiziranju i provođenju izvannastavnih aktivnosti s studentima


e. Posebne pohvale i priznanja nastavnicima za akademske uspjehe i priznanja
  - posebna pohvala i priznanje nastavniku koji je dobio znanstvenu ili stručnu nagradu na državnoj ili međunarodnoj razini 




(2) Nagrada iz kategorije stavka 1., točke a., dodjeljuje se na svečanosti početka akademske godine, a na temelju ostvarenih rezultata prema istorazinskoj procjeni nastavnika (peer review) i studentske ankete o zadovoljstvu (Dekanova nagrada):
(3) Nagrade iz kategorije stavka 1., točke b.,c.,d. i e. dodjeljuju se na svečanosti početka akademske godine, a na temelju prijedloga Povjerenstva za dodjelu nagrada nastavnicima.
(4) Bodovi iz stavka 1., točke b. dodjeljuju se svim autorima na jednaki način. Klasifikacija radova vrši se prema odredbama pozitivnih zakonskih i podzakonskih akata, kao i prema izlistanju Hrvatske znanstvene bibliografije CROSBI za određeno područje prema povezanosti rada s Aspirom.
(5) Isti nastavnik može biti nagrađen u više kategorija. 
(6) U svakoj kategoriji dodjeljuje se po jedna nagrada.  
(7) Za kategorije u kojima nema prijavljenih nastavnika ili za koje prijavljeni nastavnici ne zadovoljavaju uvjete kategorija, neće se dodjeljivati nagrade.

Članak 4.

(1) Nagrada iz članka 3., stavka 1., točke a. (Dekanova nagrada) se dodjeljuje nastavniku Aspire na svečanosti početka akademske godine, a na temelju prethodno objavljenog Natječaja kojeg raspisuje Dekan prije kraja jesenskog ispitnog roka tekuće akademske godine. 
(2) Natječaj se objavljuje na službenoj web stranici Aspire. 
(3) Konačnu odluku o dodjeli Dekanove nagrade nastavniku donosi Dekan, a na temelju stvarenih rezultata prema istorazinskoj procjeni nastavnika (peer review) i studentske ankete o zadovoljstvu.


Članak 5.

(1) Nagrade iz članka 3., stavka 1., točaka b. i c. se dodjeljuju nastavnicima Aspire na svečanosti početka akademske godine za prethodnu akademsku godinu, a na temelju prethodno objavljenog Poziva kojeg raspisuje Povjerenstvo za dodjelu nagrada nastavnicima prije kraja jesenskog ispitnog roka tekuće akademske godine. 
(2) Poziv se objavljuje na službenoj web stranici Aspire te se na njega mogu prijaviti svi nastavnici Aspire koji smatraju da udovoljavaju uvjetima kategorija iz članka 3., stavka 1., točaka b., c.,. Poziv propisuje rok i postupak podnošenja prijave kao i potrebnu dokumentaciju kojim se dokazuju uvjeti za nagrađivanje.
(3) Dekan imenuje članove Povjerenstva za dodjelu nagrada nastavnicima, a koje razmatra sve pristigle prijave po kategorijama. Povjerenstvo čini pet članova: Dekan, Prodekani Veleučilišta te Voditelj Jedinice za osiguravanje i unaprjeđivanje kvalitete.
(4) Član povjerenstva koji je kandidat za određenu nagradu se mora izuzeti od glasovanja za kategoriju nagrade za koju je kandidat, a u tom slučaju Dekan imenuje privremenog člana Povjerenstva.
(5)Povjerenstvo prijedlog o dobitnicima nagrada donosi većinom glasova ukupnog broja članova na zatvorenim sjednicama te o svom radu vodi zapisnik. 
(6) Imenovano Povjerenstvo Vijeću veleučilišta dostavlja prijedlog o dobitnicima nagrada po kategorijama, a prema odredbama članka 3., stavka 1., točaka b. i c. ovog Pravilnika
(7) Konačnu odluku o dodjeli nagrada po pojedinim kategorijama donosi Vijeće veleučilišta, a na temelju prijedloga Povjerenstva.
(8) Nagrade dobitnicima uručuje Dekan na zadnjoj sjednici Vijeća veleučilišta za tekuću akademsku godinu.





Članak 6. 

(1) U postupak odabira dobitnika nagrade, a prema kategorijama  opisanih odredbama članka 3. stavka 1., točaka b. i  c. ulaze samo oni nastavnici koji su do roka određenog u Pozivu predali ili dostavili Povjerenstvu za dodjelu nagrada nastavnicima potpunu prijavu te potrebnu dokumentaciju za na to predviđenim obrascima, a kojima dokazuju uvjete kategorije/-a za koju se prijavljuju kao i ostale popratne priloge kojima dokazuju ispunjenje uvjeta kategorije /-a za koju se prijavljuju. 
(2) Prijava te obrasci za svaku kategoriju nagrađivanja se nalaze na web stranici Aspire.
(3) Nepotpune i prijave zaprimljene nakon proteka određenog roka iz poziva Povjerenstva za dodjelu nagrada nastavnicima se neće razmatrati niti će moći ući u postupak odabira dobitnika nagrade. 

Članak 7.

(1) Pohvale i priznanja iz članka 3., stavka 1., točaka e. i d. se dodjeljuju nastavnicima Aspire na svečanosti početka akademske godine za tekuću akademsku godinu, a na temelju prijedloga Dekana.


Članak 8.

(1) Nagrade se dodjeljuju jednom godišnje u tekućoj akademskoj godini, a sukladno odredbama o rokovima, postupku, kriterijima i kategorijama određeni ovim Pravilnikom.
(2) Nagrada za sve kategorije se sastoje od priznanja Aspire te neformalne nagrade u obliku iznosa do 265,45 EUR (2.000,00 kn) koju dobitnik može koristiti za neformalno usavršavanje zaposlenika u programima obrazovanja Odjela za cjeloživotno učenje Aspire ili u obliku pokrivanja troškova znanstvenih ili stručnih konferencija ili u obliku drugih oblika financijskih stimulacija, a o kojima odlučuje Dekan Aspire.


Članak 9.  

(1) Pravilnik stupa na snagu danom donošenja. 
(2) Izmjene i dopune ovog Pravilnika objavljuju se na način i prema postupku predviđenom za njegovo donošenje. 

KATEGORIJA B
- Nagrada za izvrsnost u znanstveno-istraživačkom i/ili stručnom radu –

Prezime, ime autora:

Naslov:

Vrsta:

Naslov Časopisa/Zbornika:

Oznaka sveska/godine:

Broj (godina):














PRILOZI:
1.
2.
3.


*obavezno dostaviti dokaz o indeksaciji časopisa




PRILOZI:
1.
2.
3.

KATEGORIJA C
- Nagrada za izvrsnost u prijavi i realizaciji nacionalnih, međunarodnih i EU projekata –


Naziv projekta:

Šifra projekta:

Nositelj projekta:

Naručitelj:





















PRILOZI:
1.
2.
3.

